Legal Document

Category: 264

Text:
125. ΝΟΜΟΣ υπ’ αριθ. 3200 της 5-9 Δεκ.2003 (ΦΕΚ Α΄281) Τροποποιήσεις του Ν. 1388/1983 «Ίδρυση Εθνικού Κέντρου Δημόσιας Διοίκησης», ίδρυση Εθνικής Σχολής Τοπικής Αυτοδιοίκησης και άλλες διατάξεις. Θέματα Γενικής Γραμματείας Δημόσιας Διοίκησης και λοιπές διατάξεις Άρθρο 24.- 3. Με κοινή απόφαση των Υπουργών Οικονομίας και Οικονομικών και Εσωτερικών, Δημόσιας Διοίκησης και Αποκέντρωσης και μετά από γνώμη του οικείου φορέα συνιστώνται στους Ο.Τ.Α. α΄ και β΄ βαθμού θέσεις μόνιμου προσωπικού κατηγοριών ΠΕ, ΤΕ και ΔΕ, κλάδου Διεκπεραίωσης Υποθέσεων Πολιτών για τις ανάγκες λειτουργίας των Κ.Ε.Π.. Με την ίδια ως άνω απόφαση καθορίζονται και οι ειδικότητες του κλάδου αυτού. Προσόντα διορισμού σε θέσεις του παραπάνω κλάδου ορίζονται τα προβλεπόμενα από το Π.Δ. 50/2001 αντίστοιχων ειδικοτήτων. Επιπλέον, απαιτείται εμπειρία σε θέματα σχετικά με τη λειτουργία των Κ.Ε.Π., η διάρκεια της οποίας καθορίζεται με την οικεία προκήρυξη, καθώς και γνώση χειρισμού ηλεκτρονικού υπολογιστή. Ως χρόνος εμπειρίας σε θέματα λειτουργίας Κ.Ε.Π. λογίζεται και ο χρόνος απασχόλησης με οποιαδήποτε σχέση στα Γραφεία του Πολίτη που λειτουργούν στους Ο.Τ.Α. στο πλαίσιο του προγράμματος ΑΣΤΕΡΙΑΣ. Σε περίπτωση έλλειψης υποψηφίων με εμπειρία σε θέματα σχετικά με τη λειτουργία των Κ.Ε.Π. είναι δυνατός ο διορισμός υποψηφίων χωρίς εμπειρία. Η επιλογή του εν λόγω προσωπικού γίνεται από τον φορέα στον οποίο υπάγεται το Κ.Ε.Π., με τη διαδικασία του άρθρου 18 του Ν. 2190/1994 όπως ισχύει, και υπόκειται σε έλεγχο του Α.Σ.Ε.Π.. Σε περίπτωση κάλυψης των θέσεων της παραγράφου αυτής δεν εφαρμόζονται οι διατάξεις των παραγράφων 11 και 12 του άρθρου 31 του Ν. 3013/2002. Για τις λοιπές διατάξεις βλ. τόμ. 2, σελ. 358,362. Για μισθολογικές ρυθμίσεις υπαλλήλων των Ο.Τ.Α. και άλλες συναφείς διατάξεις, βλ. άρθρ. 1-27 Νόμ. 3205/22-23 Δεκ. 2033 (ΦΕΚ Α΄297), τόμ. 2, σελ. 384,90965. Για την απαγόρευση χορήγησης κανονικών αδειών απουσίας στους τακτικούς υπαλλήλους των Ο.Τ.Α. κατά το διάστημα μεταξύ της προκήρυξης των εκλογών μέχρι και την ημέρα της ψηφοφορίας και άλλες συναφείς διατάξεις, βλ. άρθρ. 106 Π. Δ. 351/29-31 Δεκ. 2003 (ΦΕΚ Α΄316), τόμ. 1 σελ. 152,485. 3.Β.β.124-125 Κατάσταση Δημοτικών και Κοινοτικών Υπαλλήλων